armvectores/hy_wikipedia_2023 huggingface dataset:
Ռուանդերեն

Ռուանդերեն (ինքնանվանում՝ Kinyarwanda), Ռուանդայում խոսող ժողվրդի մեծամասնական լեզուն է։ Ռուանդերենը պատկանում է Բանտու լեզվաընտանիքի Նիգերոկոնգոլեզյան լեզուների շարքին։ Ռուանդերենը մեծ մասամբ տարածված է Ռուանդայու, որտեղ այն համարվում է պաշտոնական լեզու։ Լեզուն տարածված է նաև Ռուանդայի հարավում և Կոնգոյի Դեմոկրատական Հանրապետություն արևելյան մասում։


== Հնչակարգություն ==
Ռուանդերենը համարվում է երաժշտական լեզու։
Գրականությունը հիմնված է լատիներենի այբուբենի վրա.

Ոչ պաշտոնական խոսքի բառերի վերջում շատ հաճախ բացակայում է «a», «e», կամ «i» ձայնավորները, որին հաջորդում է մի բառ, որը սկսում է ձայնավորով, որը, սակայն, չի արտացոլվում գրերում։ Օրինակ, իրենց ազգային հիմնի տողերից այս մեկը՝ Reka tukurate tukuvuge ibigwi wowe utubumbiye hamwe twese Abanyarwanda uko watubyaye berwa, sugira, singizwa itek արտասանվում է «reka tukurate tukuvug' ibigwi wow' utubumiye hamwe twes' abanyarwand' uko watubyaye berwa, sugira singizw' iteka»:
Զուգորդություններ «ki»-ն և «ke»-ն կարող են արտասանվել այսպես [ki] կամ այսպես [ke], կամ էլ որպես [ci] և [ce], կախված խոսողի գերադասումից։
Ոչ պաշտոնական լեզվում կան մի շարք նորմայից շեղումներ «բաղաձայն+w» և «բաղաձայն+y» զուգակցումներում։ Մասնավորապես «rw» զուգակցումում (ինչպես Rwanda բառում) արտասանվում է ինչպես /ɾɡw/: Առավել ակնառու տարբերությունները.

Բոլոր բերված զուգակցումներում ձայները արտասանվումեն առանձին։ Օրինակ, Rwanda բառը արտասանվում է ինչպես /ɾwanda/:


== Քերականություն ==
Ռուանդերենում կա գոյականի տասը անվանական դասակարգ։ Առաջին դասակարգումը նախատեսված է մարդկանց նշելու համար։ Երբ փոխարինում են ցուցական դերանունը, ձայնավոր նախածանցը բացակայում է (օրինակ, umu- → mu-)։


=== Բայ ===
Անորոշ դերբայը սկսում է gu--ով կամ ku--ով (kw--ի ձայնավորից առաջ)։ Նախածանցի խոնարհումից անորոշ դերբայը փոխարինվում է համապատասխան նախածանցով՝ ըստ ենթակայի։ Բայի ժամանակը որոշելու համար գոյություն ունի միջածանցի համակարգ։

Նախածանցի դեմքերեը,

Միջածանցի ժամանակ.


== Ծանոթագրություններ ==


== Գրականություն ==
Ռուսերեն լեզվովДубнова Е. З. Язык руанда. — М.: Наука (ГРВЛ), 1979. — 109 с. — (Աֆրիկայի և Ասիայի ժողովուրդների լեզուներ).Այլ լեզուներովGordon, Raymond G., Jr. (ed.) (2005)։ Ethnologue: Languages of the World (15th ed. ed.)։ Dallas: SIL 
Habumuremyi, Emmanuel և այլք: (2006)։ IRIZA-STARTER 2006: The 1st Kinyarwanda-English and English-Kinyarwanda Dictionary։ Kigali: Rural ICT-Net  CS1 maint: Explicit use of et al. (link)
Jouannet, Francis (ed.) (1983)։ Le Kinyarwanda, langue bantu du Rwanda (French)։ Paris: SELAF 
Kimenyi, Alexandre (1980)։ A Relational Grammar of Kinyarwanda։ University of California Press 


== Արտաքին հղումներ ==
Ռուանդերենը PanAfricanL10n կայքում
Արթին Բոշգեզենյան

Արթին Բոշգեզենյան (1861 - 1923, թուրքերեն՝ Artin Boşgezenyan), թուրքահայ քաղաքական գործիչ, Օսմանյան կայսրության սահմանադրական ժամանակաշրջանի առաջին (1908–1912 թթ.), երկրորդ (ապրիլ-օգոստոս 1912 թ.) և երրորդ (1914–1918 թթ.) խորհրդարանի գումարումների պատգամավոր, ներկայացրել է Հալեպ քաղաքը։ Խորհրդարանում բարձրացրել է աշխատավորների իրավունքների և կանանց իրավունքների հարցերը։


== Ծանոթագրություններ ==
Ջոն Ռասկին

Ջոն Ռասկին (անգլ.՝ John Ruskin, փետրվարի 8, 1819(1819-02-08)[…], Լոնդոն, Մեծ Բրիտանիայի և Իռլանդիայի միացյալ թագավորություն - հունվարի 20, 1900(1900-01-20)[…], Coniston, Հարավային Լեիկլենդ, Կումբրիա, Անգլիա, Մեծ Բրիտանիայի և Իռլանդիայի միացյալ թագավորություն), անգլիացի արվեստաբան, հրապարակախոս։


== Կենսագրություն ==
1839 թվականին ավարտել է Օքսֆորդի համալսարանը։ Լինելով Թ․ Կարչերի հետևորդը՝ Ջոն Ռասկինը իր աշխատություններում («Ժամանակակից գեղանկարիչներ», 5 հ․, 1843-1860, «Ճարտարապետության յոթ ջահերը», 1849, «Վենետիկի քարերը», 3 հ․, 1851-1853, «Արվեստի քաղաքատնտեսություն», 1857) զարգացրել է Ա․ Շաֆտսբերիի գեղեցիկի և բարու միասնության ըմբռնումը, հանդես եկել բնության, գեղեցիկի և բարձր բարոյականության սինթեզ արվեստին թշնամաբար տրամադրված կապիտալիստական քաղաքակրթության ռոմանտիկական քննադատությամբ՝ կոչ անելով վերածնել միջնադարյան ձեռքի աշխատանքը, գեղարվեստական ստեղծագործության կոլեկտիվ ձևերը։ Ջոն Ռասկինի հայացքները շատ բանով պայմանավորել են պրեռաֆայելիտների գեղագիտության հակաբուրժուազիական տարրերը (գրել է «Պրեռաֆայելիտիզմ, գիրքը, 1851)։ Դիմելով անգլիական պրոլետարիատին («Նամակներ Մեծ Բրիտանիայի բանվորներին և աշխատավորներին», 1871-1886)՝ Ջոն Ռասկինը մեծ համբավ է ձեռքբերել նրանց շրջանում, դասավանդել առաջին Բանվորական քոլեջում։ Ուշ, շրջանում գրել է ավելի պարզ, հասարակ ժողովրդին մատչելի լեզվով («Անցյալ» անավարա հուշագրությունները, 1886-1900)։ Մոտ լինելով Ու․ Մոռիսին Ջոն Ռասկինը մասնակցել է նրա գեղարվեստա-արդյունաբերական արհեստանոցների կազմակերպմանը։ Հայտնի է նաև որպես նկարիչ (գծանկարներ և ջրաներկ գործեր)։ Ջոն Ռասկինի հայացքները, չնայած իրենց հակասական, ուտոպիստական բնույթին, ազդել են 19-րդ դարի 2-րդ կեսի եվրոպական մշակույթի զարգացման վրա։


== Ծանոթագրություններ ==
Ալես (Իտալիա)

Ալես (իտալերեն՝ Ales), կոմունա Իտալիայում, Սարդինիա մարզում՝ Օրիստանո գավառում։
Բնակչությունը կազմում է 1700 մարդ (2008 թվականի տվյալներով), բնակչության խտությունը կազմում է 75 մարդ/կմ²։ Զբաղեցնում է 21,65 կմ² մակերես տարածք։ Փոստային ինդեքսն է՝ 9091։ Հեռախոսային կոդը՝ 00783։
Ավստրալիական ֆուտբոլ

Ավստրալիական ֆուտբոլ, թիմային խաղ, որի նպատակն է գնդակը անցկացնել մրցակցի դարպասից ներս։


== Խաղադաշտը ==
Խաղադաշտը կարող է ունենալ 163,8x136,5 մ կամ 177,9x127,4 մ չափեր։


== Գնդակը ==
Ձվաձև գնդակը կշռում է՝ 662-677 գրամ և ունի 28,24 սմ երկարություն, որի շրջագիծը հավասար է 74,53 սմ-ի, իսկ փոքր շրջագիծը՝ 32,25 սմ-ի։


== Դարպասը ==
Դարպասը կազմված է 6 մետր բարձրություն ունեցող 4 ուղղահայաց ձողերից։


== Կանոնները ==
Խաղը բաղկացած է 20 րոպեանոց 4 խաղամասերից։ Եթե գնդակը դարպասից ներս է մտնում երկու ներքին ձողերի միջից, ապա հարձակվողը թիմը ստանում է 6 միավոր, իսկ երբ ներքին և արտաքին ձողերի միջից՝ 1 միավոր։


== Աղբյուրներ ==
Լանդսատ

Լանդսատ, ամենաերկար գործող արբանյակային պատկերների ստացման ծրագիրն է։ 1972 թվականի հուլիսի 23-ին մեկնարկեց Երկրի ռեսուրսների տեխնոլոգիական արբանյակը, որը հետագայում վերանվանվեց Լանդսատ։ Ամենավերջին Լանդսատ արբանյակը սկսել է իր աշխատանքը 2013 թվականի փետրվարի 11-ից։ Լանդսատ արբանյակների վրա տեղադրված գործիքները հավաքագրել են միլիոնավոր պատկերներ։ Այդ պատկերները եզակի աղբյուր են գլոբալ փոփոխությունների ուսումնասիրություների համար և օգտագործվում են գյուղատնտեսության, քարտեզագրության, երկրաբանության և այլ ոլորտներում։ 
Լանդսատ սենսորները ունեն չափավոր տարածական լուծաչափ։ Սա նշանակում է, որ Լանդսատ պատկերով տեսանելի չեն անհատական տները, սակայն հնարավոր է առանձնացնել մեծ տեխնածին օբյեկտներ, ինչպիսիք են մայրուղիները։ Սա բավարար է մարդկային լայնածավալ գործընթացները բնութագրելու համար, ինչպիսիք են քաղաքային աճը, անտառահատումները և լայնածավալ անտառային հրդեհները։ 


== Հասանելիություն ==
2008 թվականին U.S.Geological Survey (USGS) արխիվի բացումից հետո Լանդսատ պատկերները հասանելի են և կարող են ներբեռնվել վեբ-պորտալի միջոցով (glovis.usgs.gov)։ 


== Ժամանակագրություն ==


== Ծանոթագրություններ ==
Սեդլեցի ոսկրատուն

Սեդլեցի ոսկրատուն (չեխ․՝ Kostnice v Sedlci) կամ Բոլոր սրբերի մատուռ (չեխ․՝ Kostel Všech svatých), գոթական գերեզմանոցային ժամատուն (երբեմն նաև ընդունվում է որպես կապելլա կամ մատուռ) չեխական Սեդլեցում, Կուտնա Գոռա քաղաքում։

Այն համարվում է Չեխիայի ամենամեծ ոսկրատունը, որի կրիպտեում հավաքված են հսկայական թվով ոսկորներ։ Մեծ հետաքրքրություն է ներկայացնում մատուռի ներքին ինտերիերը, որն ամբողջովին զարդարված է մարդկային գանգերով և ոսկորներով. այդ նպատակի համար կիրառվել են ավելի քան 40.000 մարդկային կմախքներ։


== Պատմություն ==
1278 թվականին Հենրիխը, Կուտնա Գոռա քաղաքի արվարձան Սեդլեցի ցիստերցիանական մենաստանի աբբահայրը, Չեխիայի Օտտոկար 2-րդ արքայի կողմից ուղարկվել է Ավետյաց երկիր։ Հետ գալուց նա մի քիչ հող բերեց Գողգոթայից և շաղ տվեց աբբայության գերեզմանոցով մեկ։

Այդ լուրը արագորեն տարածում գտավ տարածաշրջանում։ Դրանից հետո այն դարձավ Կենտրոնական Եվրոպայի բնակիչների համար հուղարկավորման ամենահայտնի վայրերից մեկը։ Հազարավոր մարդիկ էին երազում մեռնելուց հետո հենց այդտեղ գտնել իրենց վերջին հանգիստը։ Միջնադարյան պատերազմներն ու սև մահի՝ ժանտախտի համաճարակները 14-րդ դարի կեսերին, ինչպես նաև Հուսյան հեղափոխական շարժումը 15-րդ դարի սկզբին, կտրուկ մեծացրին այս գերեզմանատունը, քանի որ զոհերին հիմնականում այստեղ էին հուղարկավորում։

1400-ական թվականներին գերեզմանոցի կենտրոնական մասում կառուցվեց դամբարանով գոթական տաճար։ Դամբարանը պետք է ծառայեր որպես ոսկորների ամբար, որոնք հանվել էին գերեզմաններից, քանի որ այլևս գերեզմանոցում ազատ տեղ չէր մնացել։ Ազատված տարածքներում կամ կրկին թաղումներ էին կատարում, կամ էլ շինարարություն անում։ Ըստ տարածված լեգենդի, 1511 թվականից հետո, գերեզմաններից ոսկորների դուրս հանումը և ամբարելը դամբարանում կատարում էր Սեդլեցի ցիստերցիանական մենաստանի վանականներից մեկը։
1703-1710 թվականներին տաճարը վերակառուցվել է։ Ավելացվել է նոր մուտք, որպեսզի վերջինս պահի խոնարհված արտաքին պատը։ Վերին հարկը կառուցվեց բարոկկո ոճով։
1784 թվականին կայսրը կարգադրեց փակել Սեդլեցի ոսկրատունը և մենաստանը։ Ժամատունն ու վանական հողերը գնեց Շվարցենբերգի ընտանիքը։

1870 թվականին այս ընտանիքը վարձեց փայտափորագիր Ֆրանտիշեկ Ռինտին (František Rint), որպեսզի նա կարգավորի ու դասավորի կուտակված ոսկրակույտը։ Վերջինս լծվեց աշխատանքի և եկեղեցին ստացավ այսօրվա տեսքը։ Ամբողջ ինտերիերը այսօր զարդարված է ոսկորներով ու գանգերով. այդ թվում ջահերը, զինանշանները, գրությունները, մոմակալները։
Մաուռը բաց է այցելուների համար ամեն օր, առավոտից իրիկուն։


== Տե՛ս նաև ==
Ոսկրատուն


== Գրականություն ==
Horyna, Mojmír, Jan Blažej Santini-Aichel, Karolinum, Praha 1998.
Horyna, Mojmír, Santini: Stavby J. B. Santiniho na Žďársku, Resident, Žďár nad Sázavou 1999.
Kryšková, Anna – Látalová, Barbora – Kraut, Jan et al., Záměření církevní architektury J. B. Santiniho, Vysoké účení technické v Brně, Brno 2010.
Kulich, Jan, Kostnice. Kutná Hora – Sedlec, Gloriet, Chlumec nad Cidlinou 2002.


== Ծանոթագրություններ ==


== Արտաքին հղումներ ==
Պաշտոնական կայք (անգլ.) (գերմ.)
Kostnice v Sedlci Archived 2009-04-25 at the Wayback Machine., Reflex 50/2006 (on-line pouze v placené zóně)
Դիեգու Ալվեշ

Դիեգու Ալվեշ (պորտ.՝ Diego Alves Carreira, հունիսի 24, 1985(1985-06-24), Ռիո դե Ժանեյրո, Բրազիլիա), բրազիլացի դարպասապահ, որը հանդես է գալիս իսպանական Վալենսիայում և Բրազիլիայի ազգային հավաքականում։


== Ակումբային կարիերա ==
Ատլետիկո Մինյերո
Ալվեշը բրազիլական Ատլետիկո Մինյերո ֆուտբոլային ակումբի սան է։ Նա բրազիլական այդ ակումբում հանդես է եկել մինչև 2007 թվականը և թիմի կազմում անցկացրել է 61 հանդիպում։
Ալմերիա
2007 թվականին Ալվեշը տեղափոխվել է իսպանական Ալմերիա։
Ռայո Վալեկանո
2008 թվականի օգոստոսին Ալվեշը վարձավճարով տեղափոխվել է Ռայո Վալեկանո, և թիմի կազմում հանդես է եկել 2008/2009 մրցաշրջանի ընթացքում։
Վիլյառեալ
2011 թվականի ամռանը Դիեգոն տեղափոխվել է Վալենսիա։ Դիեգոն Վալենսիայի կազմում իր դեբյուտը նշել է 2011 թվականի սեպտեմբերի 13-ին մրցելով Գենկի դեմ։


== Ազգային հավաքական ==
2011 թվականի նոյեմբերի 11-ին նա իր դեբյուտն է նշել Բրազիլիայի ազգային հավաքականի կազմում մրցելով Գաբոնի հավաքականի դեմ։


== Ծանոթագրություններ ==


== Արտաքին հղումներ ==
Պրոֆիլը Чемпионат.com կայքում Archived 2016-03-04 at the Wayback Machine.
Պրոֆիլը National Football Teams կայքում
Պրոֆիլը transfermarkt.com կայքում
Սան Բարտոլոմեո Վալ Կավառնյա

Սան Բարտոլոմեո Վալ Կավառնյա (իտալերեն՝ San Bartolomeo Val Cavargna), կոմունա Իտալիայում, տեղակայված է Լոմբարդիա մարզի Կոմո գավառում։
Բնակչությունը կազմում է 1120 մարդ, խտությունը՝ 102 մարդ/կմ²։ Զբաղեցնում է 11 կմ² տարածք։ Փոստային ինդեքս՝ 22010։ Հեռախոսային կոդ՝ 0344։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
(5310) Պապիկի

(5310) Պապիկի (անգլ.՝ Papike), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,389835 ա. մ., առավելագույնը մոտենում է 2,1833 ա. մ. հեռավորության վրա և հեռանում 2,5963 ա. մ.։ Արեգակի շուրջ մեկ ամբողջական պտույտ է կատարում 1349,43 երկրային օրվա ընթացքում, իր ուղեծրով շարժվելով միջինում 0,266779 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,19° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5310) Պապիկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վիրուլենտություն

Վիրուլենտություն (լատիներեն virulen- tus — թունավոր), տվյալ միկրոօրգանիզմի հիվանդածնության (ախտածնության) աստիճանը։ Վիրուլենտությունը կախված է ախտածին գործոնի վարակիչ հատկությունից և վարակվող օրգանիզմի ընկալունակությունից։ Վիրուլենտության մասին դատում են տվյալ մանրէի կամ վիրուսի առաջացրած հիվանդության ծանրության աստիճանով։ Վիրուլենտությունը մանրէների (վիրուսների) տեսակային հատկանիշ չէ և տարբեր շտամներում կարող է տատանվել լայն սահմաններում։ Վիրուլենտություն կարելի է Փոփոխել արհեստականորեն՝ տաքացման, ճառագայթման միջոցով, կամ քիմիական ազդեցությամբ և այդ կիրառվում է կենդանի վակցինաների ստացման համար։
Նովոսյոլովկա (գյուղ, Լեբեդինի շրջան)

Անվան այլ կիրառումների համար տե՛ս՝ ՆովոսյոլովկաՆովոսյոլովկա (ուկրաիներեն՝ Новоселівка), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Նովոսյոլովկա գյուղում բնակվում էր 49 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դաթա Թութաշխիա (վեպ)

Անվան այլ կիրառումների համար տե՛ս՝ Դաթա Թութաշխիա (այլ կիրառումներ)Դաթա Թութաշխիա (վրաց.՝ დათა თუთაშხია), վրացի գրող Ճաբուա Ամիրեջիբիի պատմավեպը, որ գրվել է 1973-1975 թվականներին։ Վեպում պատկերված է մինչհեղափոխական Վրաստանը։ Ստեղծագործության գլխավոր հերոսը՝ Դաթա Թութաշխիան, ով կրում է հին վրացական առասպելական հերոս Թութաշխայի անունը, մտադրվում է արմատախիլ անել չարն ու աշխարհը դարձնել ավելի լավը, ինչը հանգեցնում է իշխանությունների ու պետության հետ կոնֆլիկտի։ Դաթան դառնում է թափառական աբրեկ։
«Դաթա Թութաշխիա» վեպը մի քանի անգամ հրատարակվել է Վրաստանում ու Ռուսաստանում (ռուսերեն է թարգմանվել հեղինակի կողմից 1976 թվականին) և թարգմանվել եվրոպական մի շարք լեզուներով։ 1977 թվականին Վրացֆիլմ կինոստուդիայում նկարահանվել է համանուն ֆիլմը։


== Սյուժե ==
Վեպը բաղկացած է չորս մասից, որոնցից յուրաքանչյուրում որպես նախաբան ներկայացված է հնագույն հեթանոսական առասպելի մի հատված Թութաշխա աստծո հոգևոր որոնումների մասին։ Ստեղծագործությունը ընդհանուր սյուժետային գծով միմյանց հետ կապված նովելների ժողովածու է։ Այդ նովելները ներկայացվում են XIX դարի վերջին - XX դարի սկզբին կովկասյան ժանդարմերիայի ղեկավար կոմս Սեգեդիի գրությունների ձևով։ Դրանցից յուրաքանչյուրը պատմում է մի մարդ, ով իր կյանքի ճանապարհին հանդիպել է Դաթա Թութաշխիային։ Նրանց շարքում է նաև Սեգեդին, ով հետևում է երկու զարմիկների՝ Դաթա Թութաշխիայի ու Մուշնի Զարանդիայի հակամարտությանը։ Նրանք երկուսն էլ չափազանց սիրում են միմյանց, երկուսն էլ խելացի են, սակայն բարոյական պատճառներով ապրում են հակադիր աշխարհներում։ Պատմողների շարքում կան հոգևորականներ, հասարակ գյուղացիներ, մտավորականներ, ովքեր մտահոգված են ժողովրդի ճակատագրով։ Վեպում հնչում է վրաց ժողովրդի ամենատարբեր ներկայացուցիչների ձայնը, տարբեր մարդկանց ճակատագրի բացահայտման միջոցով պատկերվում է երկրի կյանքն այդ ժամանակաշրջանում։
Վաղ տարիքում մանլով որբ՝ Դաթա Թութաշխիան մեծացել է աղքատ, բայց լավ կրթություն ստացած դպիր Մաղալի Զարանդիայի տանը, որտեղ երկու հարազատ զավակներից բացի դաստիարակում էին նաև երեք որդեգրյալների։ Հենց այդ տանը, որտեղ իշխում էին սերն ու առաքինությունը, ձևավորվում են երկվորյակ եղբայրների պես միմյանց նման երկու եղբայրների՝ Դաթա Թութաշխիայի ու Մուշնի Զարանդիայի բարոյական հատկանիշները։ Հանգամանքների բերումով Դաթան ստիպված է լինում թափառական կյանք վարել, իսկ Մուշնին ընտրում է Ռուսական կայսրությանը ծառայելու ուղին՝ նպատակ ունենալով օգտակար լինել իր ժողովրդին։


== Ծանոթագրություններ ==


== Արտաքին հղումներ ==
Վեպը Amazon.com կայքում
novel's review Archived 2016-03-04 at the Wayback Machine.
Վեպը goodreads.com կայքում
Զիմինո (այլ կիրառումներ)

Զիմինո, կարող է վերաբերել՝

Զիմինո - գյուղ Ուկրաինայի Ղրիմի Ինքնավար Հանրապետության Ռազդոլնոյեի շրջանում
Զիմինո - գյուղ Ռուսաստանի, Սմոլենսկի մարզի Սիչովսկի շրջանի կազմում
Սևերո-Ենիսեյսկի շրջան

Սևերո-Ենիսեյսկի շրջան (ռուս.՝ Северо-Енисейский район), մունիցիպալ շրջան Ռուսաստանի Դաշնության Կրասնոյարսկի երկրամասում։
Ստեղծվել է 1932 թվականին։ Վարչական կենտրոնը՝ Սևերո-Ենիսեյսկիյ։


== Աշխարհագրություն ==
Շրջանի տարածքի մակերեսը կազմում է 47242 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 11458 մարդ։ Բնակչության խտությունը կազմում էր 0,24 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Սումորևո

Սումորևո (ռուս.՝ Суморьево), գյուղ Ռուսաստանի Նիժնի Նովգորոդի մարզի Վոզնեսենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սպիթամի

Սպիթամի (էստ․՝ Spithami), գյուղ Էստոնիայի Լյաենեմաա նահանգի Նոառոոցի շրջանում։
2011 թվականի տվյալներով գյուղում բնակվում էր 6 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լույսկովիցի

Լույսկովիցի (ռուս.՝ Луйсковицы), գյուղ Ռուսաստանի, Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 121 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աֆրին

Անվան այլ կիրառումների համար տե՛ս՝ Աֆրին այլ (կիրառումներ)Աֆրին (արաբ․՝ عفرين‎‎‎‎), քաղաք Սիրիայի Արաբական Հանրապետության տարածքում։ Վարչականորեն գտնվում է Հալեպի մարզի Աֆրինի գավառում, հանդիսանում է նաև համանուն շրջանի կենտրոնը։ Քրդերն այն անվանում են Էֆրին (քրդ.՝ Efrîn)։


== Աշխարհագրություն ==
Քաղաքը գտնվում է Հալեպի մարզի հյուսիսարևմտյան մասում, Աֆրին գետի երկու ափերին, ծովի մակարդակից 215 մետր բարձրության վրա։
Աֆրինը տեղակայված է Հալեպից 38 կիլոմետր դեպի հյուսիս-արևմուտք և 332 կիլոմետր Դամասկոսից դեպի հյուսիս։ Մոտակա օդանավակայանը գտնվում է Ազազ քաղաքում։


== Բնակչություն ==
Ըստ 2004 թվականի պաշտոնական մարդահամարի տվյալների քաղաքի բնակչությունն կազմում է 36 562 մարդ, իսկ համանուն շրջանի բնակչությունն իր շրջակա 45 գյուղերով և ավաներով կազմում 66 188 մարդ։ Գերակշիռ մասն քրդեր են, որոնց մեծամասնությունն Սուննի իսլամադավաներ են։


== Պատմություն ==
Քաղաքը գտնվել է հռոմեացիների, օսմանցիների տիրապետության տակ։
1992 թվականին անցել է Ֆրանսիայի տիրապետության տակ, իսկ 1946 թվականին դարձել է անկախ Սիրիայի մի մասը։


== Ծանոթագրություններ ==

Կաղապար:Հալեպի բնակավայրեր
Ժողովածու (3091)

Ժողովածու (3091), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3091 թվի տակ։ Ձեռագիրը գրվել է 17-18-րդ դարերում Կարապետ անանունք (Բ) գրչի կողմից։ Գրված է թղթի վրա, որը ունի 21x15,5 չափս։ Ձեռագիրը կազմված է 145 թերթից։ Գրված է միասյուն, նոտրգրով և բոլորգրով։ Ունի լուսանցազարդ մանրանկարներ։ Կազմը` ստվարաթուղթ։ Հիշատակարաններ գրչի՝ 1ա, 31ա, հետագայի՝ պահպանակ Ա (1864 թ․):


== Բովանդակություն ==
Պետ․ Բերթումեան Աղբիւր բացեալ, Քարոզք,
Սիմենի կաթողիկոսի Մեկնութիւն Յայտնութեան Յովհաննու,
Աստուածաբանութիւն,
Անտոնի Գովդնոյ Փիլիսոփայութիւն, Հաւաքումն ոմանց տարակուսական բանից երելոց ի տրամաբանութեան,
Յակ․ Ղրիմեցւոյ Քարոզ։


== Ծանոթագրություններ ==
Պապաքարի լեռներ

Պապաքարի լեռներ, Հայաստանի Տավուշի մարզի, Վրաստանի և Ադրբեջանի սահմանագլխին։ Ձգվում է Դեբեդի հովտից մինչև Կուր և Խրամ գետերի միախառնման վայրը։ Երկարությունը 24 կմ է, միջին բարձրությունը՝ 600-1000 մ, էրոզային, մնացորդային ցածրադիր լեռնաշղթա է՝ կազմված կրաքարերից, ավազաքարերից ու մերգելներից։ Լանջերը մասնատված են ոչ խոր հովիտներով։ Ստորոտին կան բազմաթիվ արտաբերման կոներ, տեղ-տեղ՝ նոսր անտառներ և չորասեր թփուտներ։ Ամենա բարձր գագաթը համանուն լեռն է (959 մ)։


== Ծանոթագրություններ ==
Պոդվիսոչանսկի գյուղական խորհուրդ (Խարկովի մարզ)

Պոդվիսոչանսկի գյուղական խորհուրդ  (ուկրաիներեն՝ Підвисочанська сільська рада), Ուկրաինայի Խարկովի մարզի Բորովսկի շրջան ում։
2001 թվականի տվյալներով Պոդվիսոչանսկի գյուղական խորհրդում բնակվում էր 1140 մարդ։ Բնակավայրը զբաղեցնում է 113.79 կմ² տարածք։ Բնակչության խտությունը կազմում էր 10.02 մարդ/կմ²։ Խորհրդում կա 6 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Վիսագինաս

Վիսագինաս (լիտ.՝ Visaginas, մինչ 1992 թվականի սեպտեմբերի 22-ը՝ Սնեչկուս, մինչ 1994 թվականը եղել է գյուղ), քաղաք Լիտվայի հյուսիս-արևելքում՝ Ուտենայի նահանգում։ Ժամանակակից Լիտվայի միակ քաղաքն է, որտեղ գերակշռում են սլավոնացիները՝ ռուսներն ու ռուսալեզու անձինք։ 2003 թվականից քաղաքը հանդիսանում է Վիսագինի ինքնավարության վարչական կենտրոնը։


== Աշխարհագրություն ==
Քաղաքը տեղակայված է Լիտվայի սահմանին մոտ՝ Վիլնյուսից 152 կմ դեպի հյուսիս-արևելք։ Այն գտնվում է Ուտենայի նահանգի արևելքում՝ Վիսագինաս լճի ափին։ Տեղակայված է սոճիների անտառում։ Քաղաքի շրջակայքում շատ են լճերը։ Քաղաքը Լիտվայի ու Բելառուսի սահմանից հեռու է մոտ 10 կմ։


== Պատմություն ==
Քաղաքի կառուցումն սկսվել է 1975 թվականին։ Այն հիմնադրվել է որպես Իգնալինայի ատոմակայանին կից բնակավայր։ Օգոստոսի 10-ը հայտարարվել է Քաղաքի օր։
Մինչ 1992 թվականը քաղաքը կոչվել է Սնեչկուս (Sniečkus) ի պատիվ Անաստաս Սնեչկուսի, ով 1940—1974 թվականներին եղել է Լիտվայի Կոմունիստական կուսակցության առաջին քարտուղար։
Վիսագինասը հենց սկզբից կառուցվել է որպես ժամանակակից քաղաք. այնտեղ շատ են բազմահարկ շենքերը, լավ նախագծված են ճանապարհային հանգույցները, կոմունիկատիվ համակարգերը, հասարակական կազմակերպությունները՝ դպրոցները, բուժարանները, այգիները, մշակութային-վարչական շինությունները։ Քաղաքի ճարտարապետական նախագիծն ու կառույցների մեծ մասն ստեղծել է լենինգրադցի ճարտարապետ Յուրի Վասիլևիչ Վույման։
2009 թվականի դեկտեմբերի 31-ին ատոմակայանի աշխատանքը դադարեցվել է և այն փակվել է։ Սակայն նախագիծ կա Վիսագինասի շրջակայքոմ նոր ատոմակայան կառուցել Լիտվայի, Լատվիայի, Էստոնիայի ու ճապոնական Hitachi ընկերության համագործակցությամբ 2021 թվականին։
Վիսագինասում կան 15 փողոցներ, այդ թվում՝ Սեդուլինոս ծառուղին ու Տոյկոս մայրուղին, որն ունի 2,6 կմ երկարություն։ Բոլոր փողոցների երկարությունը կազմում է շուրջ 45 կմ։
1991 թվականին Վիսագինասում սկսել է գործել ուղղափառական Հովհաննես Մկրտչի ծննդյան եկեղեցին։
1998 թվականին կառուցվել է Սուրբ Պողոսի կաթոլիկական եկեղեցին։


== Բնակչություն ==
2011 թվականի տվյալներով՝ նախորդ 10 տարիների ընթացքում քաղաքի բնակչությունը նվազել է 25%-ով։ Ըստ բնակչության խտության (1 քառակուսի կիլոմետրում 3723 բնակիչ)՝ 1998 թվականին Վիսագինասը Լիտվայում զբաղեցրել է երկրորդ տեղը։ 


=== Բնակչության ազգային կազմը ===
Վիսագինաս Լիտվայի միակ քաղաքն է, որտեղ գերակշռում է ռուս ու ռուսալեզու բնակչությունը։ Քաղաքի բնակչության ազգային կազմն է.

ռուսներ – 15491 (55,68 %)
լիտվացիներ – 4419 (15,88 %)
բելառուսներ – 2863 (10,29 %)
լեհեր – 2541 (9,13 %)
ուկրաինացիներ – 1583 (5,69 %)
թաթարներ – 263 (0,95 %)
այլ – 0,5 %


=== Սեռ ===
Տղամարդիկ – 14.035 (47,49 %)
Կանայք – 15.519 (52,51 %)


=== Բնակչության կրոնական կազմը ===
բապտիստներ – 70 (լիտվացիներ, ռուսներ, ուկրաինացիներ, բելառուսներ)
ուղղափառներ – 10 982 (40,42 %) (ռուսներ, ուկրաինացիներ, բելառուսներ)
կաթոլիկներ – 7576 (27,88 %) (լիտվացիներ, լեհեր)
հնահավատներ – 765 (2,82 %) (ռուսներ)
մուսուլմաններ (հիմնականում թաթարներ) – 0,46 %, ինչը ամենաշատ է Լիտվայում


== Քույր քաղաքներ ==
 Օբնինսկ (Ռուսաստան)
 Սլավուտիչ (Ուկրաինա)
 Զամբրուվ (Լեհաստան)
 Սմորգոն (Բելառուս)
 Պրեոբրաժենսկոե (Ռուսաստան)


== Ծանոթագրություններ ==


== Արտաքին հղումներ ==
Վիսագինասի ինքանակառավարման պաշտոնական կայքը
Վիսագինասի Արվեստի տան պաշտոնական կայքը
Բորովշչինա (գյուղ, Սաֆոնովսկի շրջան)

Բորովշչինա (ռուս.՝ Боровщина), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռոմիկ Հարությունյան (այլ կիրառումներ)

Ռոմիկ Հարությունյան անվամբ հայտնի են մի քանի անձնավորություններ.

Ռոմիկ Սուրենի Հարությունյան — հայ քիմիկոս։
Ռոմիկ Ֆրունզի Հարությունյան — ՀՀ հատուկ ծառայությունների գործիչ, գեներալ-լեյտենանտ։
Ժողովածու (3173)

Ժողովածու (3173), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3173 թվի տակ։ Ձեռագիրը գրվել է 18-րդ դարում։ Գրված է թղթի վրա, որը ունի 16x11 չափս։ Ձեռագիրը կազմված է 164 թերթից։ Գրված է միասյուն, նոտրգրով։ Կազմը` կաշեպատ ստվարաթուղթ դրոշմազարդ։ Հիշատակարաններ 128բ։


== Բովանդակություն ==
Յաղագս կերակրոց, բուսոց, պտղոց օգտակարութեան։
Բառք գրոցս։
Դոմինիկոսի Ավտալի Խրատք բժշկականք։


== Ծանոթագրություններ ==
Էնջի Ցան

Էնջի Ցան Սիման (չինարեն՝ 曾思敏; 1980, Բրիտանական Հոնկոնգ, Միացյալ Թագավորություն),  Հոնկոնգցի մարզուհի, հոնկոնգյան ոստիկանության սպա և հարավային ոճերի վուշուի և չինական մարտարվեստի վարպետ։ Մանկության տարիներին եղել է  ոչ պրոֆեսիոնալ մանկական դերասանուհի։ 1993 թվականին Յուան Հեփինգի  «Երկաթյա կապիկ» ֆիլմում ստացել է գլխավոր դերերից մեկը։


== Կենսագրություն և կարիերա ==
Դեռ մանկուց երազում էր աշխատել ոստիկանությունում, ինչը կարող էր կապված լինել նրա մոր և հարևանների կողոպուտի հետ, երբ աղջիկը ութ տարեկան էր, հետաքննության ընթացքում նա ծանոթ էր ոստիկանության աշխատանքին։
Ինքնուս նա իրեն փորձել է մարմնամարզության, պարի ու դաշնամուրի մեջ։ Երբ ընտանիքով տեղափոխվել են, հաճախել է տանը մոտ գտնվող մարտարվեստի դպրոց, և սկսել է տիրապետել առյուծի պարին ու վուշուին։ Նույն թվականին նա իր տարիքային խմբում նվաճել է իր առաջին ոսկե մեդալը Հոնկոնգի մրցումներում։
1933 թվականին հոնգկոնգում նկարահանվել է «Երկաթե կապիկ» ֆիլմի մեջ։ 1996 թվականի նաև նկարահանվել է «Կոմբո-կոպեր» ֆիլմում։
Նրան ընտրել են Հոնկոնգ Վուշուի միության կողմից ՝ միջազգային դասընթացներին երկիրը ներկայացնելու և  դասընթացներ վարելու համար։ Ուշուի Հոնկոնգի ազգային հավաքականի կազմում Ցանը նվաճել է մեդալներ, 1996 թվականի ուշուի Ասիայի երիտասարդների առաջնությունում։ Անցնելով մեծահասակների կատեգորիա, մասնակցել է 1998 և 2002 թվականների Ասիական խաղերին (զբաղեցնելով վերջին 6-րդ տեղը նանցյուանում, կանանց շարքում), ինչպես նաև 1999 թվականին մասնակցել է ուշուի աշխարհի առաջնությունը Հոնկոնգում և 2001թվականին Երևանում ( յուրաքանչյուրից ստացել է մրցանակներ, «կանանց շրջանում» հարավային ոճի մի քանի տեղերում).։
2003 թվականի հունվարից աշխատում է Հոնկոնգի ոստիկանությունում։ Ոստիկանությունում առաջին  տարին աշխատելու  հետ մեկտեղ նա նաև մասնակցել է մրցումների, 2005 թվականին ուշուի աշխարհի առաջնությունում Հանոյում  (Վիետնամ)  նվաճել է երկու մեդալ, որից մեկը ոսկե մեդալ էր, 2005 թվականին Մակաոյում արևելաասիական խաղերում ստացել է բրոնզե մեդալ իսկ 2006 թվականին Ասիական խաղերի ժամանակ ստացել է արծաթե մեդալ։
Ամուսնացել  է ոստիկան Սիդնի Չանի հետ, ունի դուստր` Ուինս Չանը (ծնվել է 2008 թվականին)։


== Ծանոթագրություններ ==


== Արտաքին հղումներ ==
Էնջի Ցան (անգլ.) Internet Movie Database կայքում
Daniel Eagan (2004-11-01)։ «Iron Monkey» (անգլերեն)։ Film Journal International։ Արխիվացված է օրիգինալից 2017-11-27-ին։ Վերցված է 2019-03-03  
Steven D. Greydanus։ «Iron Monkey»։ Decent Films (անգլերեն)։ Վերցված է 2019-03-03 
Genevieve Williams։ «Iron Monkey (1993)» (անգլերեն)։ Allmovie։ Վերցված է 2019-03-03
Կալիֆոռնիայի ոսկե մետաղադրամներ

Կալիֆոռնիայի ոսկե մետաղադրամներ, մասնավոր կազմակերպությունների կողմից թողարկված մետաղադրամների ընդհանուր կատեգորիա, որն օգտագործվել է Միացյալ Նահանգների Կալիֆոռնիա տարածքում (հետագայում՝ նահանգ) 1849 թվականի Կալիֆոռնիայի ոսկու տենդի ընթացքում պաշտոնական արժույթի փոխարեն։ Քանի որ դաշնային կառավարությունը պահպանում է որպես օրինական վճարամիջոց մետաղադրամներ թողարկելու իրավունքը,  Կալիֆոռնիայի ոսկե մետաղադրամների հատումը  սխալ է, և իրականում հղում է կատարվում սահմանված վճարամիջոցի արժեքով մետաղադրամային ձուլակտորներին, սահմանված վճարամիջոցի արժեքով տոկեններին (անվանական արժեքով) և առանց սահմանված վճարամիջոցի արժեքով (ոչ անվանական արժեքով)։ Այս տարրերը միայն դասակարգվում են որպես ձուլակտորներ, եթե մետաղի արժեքը մոտ է մետաղադրամի վրա նշված վճարամիջոցի արժեքին։ Չնայած այս սխալին, դա դրամագիտության մեջ սովորական պրակտիկա է մետաղադրամների ձուլակտորներն ու անվանական արժեքով տոկենները պիտակավորել որպես «մետաղադրամ», միաժամանակ առանց անվանական արժեքի տոկենները՝ որպես «տոկեն»։ Բացի այդ, քիչ թվով Կալիֆոռնիայի ոսկե մետաղադրամներ արտադրվել են Կալիֆորնիայից տարբեր վայրերում, հաճախ այն Կալիֆոռնիայից է պահանջով, և այդ ապրանքները սովորաբար նշված են որպես Կալիֆոռնիայի ոսկե մետաղադրամներ կամ տոկեններ։
1, 5, 10, 20, 25 և 50 դոլար անվանական արժեքով մետաղադրամի ձուլակտորներ արտադրվել են 1849 թվականից մինչև 1856 թվականը։ Դրանց մեծ մասը պատրաստվել են հանրահայտ փորձագետների կողմից։ Դրանց որոշ մասը շրջանառության մեջ է դրվել ԱՄՆ արևելյան ափին։ Բոլորն այսօր ունեն բարձր արժեք։
Սահմանված վճարամիջոցի արժեքով տոկեններ արտադրվել են 1852-ից մինչև 1883 թվականը, ինչպես նաև հետագայում։ Դրանք պատրաստել են 1 դոլար, 0.50 և 0.25 դոլար անվանական արժեքով ինչպես կլոր, այնպես էլ ութանկյուն հատումով։ Ավելի վաղ, մոտավորապես 1852-ից մինչև 1853 թվականը, արծաթե մետաղադրամների պակասի պատճառով մետաղադրամները պատրաստվել են ընթացիկ օգտագործման համար։ Այս մետաղադրամները արագորեն մերժվեցին, քանի որ դրանք չափազանց փոքր էին գործածության համար, բայց միևնույն ժամանակ հանրաճանաչություն ձեռք բերեցին օգտագործվելով որպես հուշանվերներ, որոնք կարող էին խնայողական ձևով ուղարկել ընտանիք։ Թեև ամենահին թողարկումները եղել են անվանումների ճիշտ քաշի մոտ 80-90%-ը, թողարկման տարիների ընթացքում քաշերը մշտապես նվազել են։ Միայն չափազանց հազվագյուտ «հանդուգն արծիվը» ունի ոսկու ամբողջական քաշ։
Առանց սահմանված վճարամիջոցի արժեքով տոկեններն արտադրվում են 1869 թվականից սկսած։ 1864 թվականի Դրամահատական ակտով նախատեսվում էր, որ մասնավոր արտադրանք ստեղծողները օրինական վճարամիջոցից անցնեն անօրինականի։ Այս օրենքն առաջին անգամ կիրառվեց Բոստոնում 1869 թվականին աննշան գործով և ավելի ուշ կիրառվեց Ֆորտ Լիվենվորտում 1871 թվականին։ Այդ ժամանակ մի քանի արտադրողներ դադարեցրին անվանական արժեքներով մետաղադրամների արտադրությունը, իսկ նոր արտադրողները շարժվեցին անվանական և ոչ անվանական թողարկումների զուգակցմամբ։ 1883 թվականին Միացյալ Նահանգների գաղտնի ծառայության այցից հետո (առանց ճնշումների ենթարկման), մնացած արտադրողները անցել են առանց անվանական արժեքների թողարկումների։ Այդ ժամանակից ի վեր արտադրվում են թողարկումներ, հաճախ դրանց վրա ոսկու տենդի ժամանակաշրջանների թվագրմամբ, քիչ թե շատ անընդհատ մինչև այժմ։


== Ծանոթագրություններ ==


== Արտաքին հղումներ ==
California Gold Coins
Կրինիչկի (գյուղ, Խարկովի շրջան)

Անվան այլ կիրառումների համար տե՛ս՝ ԿրինիչկիԿրինիչկի (ուկրաիներեն՝ Кринички), գյուղ Ուկրաինայի Խարկովի մարզի Խարկովի շրջանում։ Հիմնադրվել է 1810 թվականին։
2001 թվականի տվյալներով Կրինիչկի գյուղում բնակվում էր 272 մարդ։ Բնակավայրը զբաղեցնում է 0,32 կմ² տարածք։ Բնակչության խտությունը կազմում էր 850 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աղսու (գետակ, Կուրի ավազան)

Անվան այլ կիրառումների համար տե՛ս՝ Աղսու (այլ կիրառումներ)Աղսու, գետակ Ադրբեջանի Ղազախի շրջանում, Կուրի ավազանում։


== Ծանոթագրություններ ==
Անդի (գյուղ, Վիհուլա շրջան)

Անդի (էստ․՝ Andi), գյուղ Էստոնիայի Լյաենե-Վիրումաա նահանգի Վիհուլա շրջանում։
2011 թվականի տվյալներով գյուղում բնակվում էր 0 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Չոպո չոոր

Չոպո չոոր (ղրղզ.՝ чопо чоор «կավե չոոր»,«կավե սրինգ»),  ղրղզ հովիվների կավե սրինգ, որը սկզբում տարածված էր  Ղրղզստանի Օշի մարզի հարավում , այնուհետև այն հայտնի դարձավ Ղրղզստանի ամբողջ տարածքոմ։ Այս գործիքի այլ անվանումներն են ըլայ չոոր և ըշկըրիկ («սուլիչ»).


== Արտաքին տեսք ==
Չոպո չոորի ձևը կարող է տարբերվել լինելով երկարավուն՝ շվիի կամ դուդուկի նման կամ կլորավուն, որոնք հիշեցնում են յուրդի ձևը։ Միջին հաշվով, նրա երկարությունը մոտավորապես 18—20 սմ, իսկ տրամագիծը՝ 6—7 սմ։ 
Պրոֆեսոր Սուբանալիևի  հավաքածուում գտնվում է չոպո չոորը, որը պատրաստված է սպիտակ կավից և իրենից ներկայցնում է կլոր գունդ։ Այդ հին երաժշտական գործիքի բարձրությունը  մոտ 5 սմ է։ Նրանում  մեկ փչելու և երկու նվագային անցքեր կան։ Վերջիններս այնպես են տեղադրված, որպեսզի հնարավոր լինի փչել և միաժամանակ նվագել այն ցուցամատերով։ Գործիքը պահում են բութ մատներով։


== Հնչյունաշար ==
Ժողովրդական չոպո չոորը պարզ երաժշտական գործիք է, քանի որ նրա հնչյունաշարը  առավելագույն չափով փոքր է՝ տերցիա-կվինտայի ծավալով։ Հնչերանգը  դյութիչ, թովիչ, խորը և մեղմ է։ Այս իսկ պատճառով այն կարող է ծառայել ինչպես երեխաների երեժշտական խաղալիք, այդպել էլ լիիրավ  երաժշտական գործիք ազգային  նվագախմբում։


== Բարելավում ==

Ներկայումս վարպետները բարելավել են այս գործիքը։ Վերականգնելով իր հին տեսակը նրանք ստեղծել են նոր չոպո չոորերի տեսակ։ Նրանց հիմքում է Ղրղզստանի Օշի մարզի Բատկեն շրջանի չոպո չոորը ։ 
Չոպո չոորերը  բարելավվել են և պատրաստվել ենարդեն ոչ թե ավանդական կավից, այլ  կերամիկայից։  Չոպո չոորերը Ն.Նիշանովի հավակածույից  ունեն երկարավուն ձև, նրանց վրա մի փչելու և ութ նվագային անցք կա։ Ամենախոշոր չոպո չոորի՝ «ռե» չոպո չոորի երկարությունը  22 սմ, տրամագիծը ՝ 8 սմ, իսկ ամենափոքրիկի՝ piccolo «լյա» չոպո չոորինը համապատասխանաբար 5 և 2,5 սմ։


== Ծանոթագրություններ ==


== Արտաքին հղումներ ==
Չոպո չոոր պիկոլոյի հնչողությունը
Մեծ չոպո չոորի հնչողությունը
Յանչուկան

Յանչուկան (ռուս.՝ Янчукан), քաղաքատիպ ավան Ռուսաստանի Բուրյաթիա հանրապետության Հյուսիս-Բայկալսկի շրջանի կազմում։
Բնակչությունը 2010 թվականին գրանցված տվյալներով կազմում էր 422 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ճանապարհորդություն դեպի հսկաների աշխարհ

Ճանապարհորդություն դեպի հսկաների աշխարհ (ռուս.՝ Путешествие в страну великанов), խորհրդային մուլտիպլիկացիոն ֆիլմ, որը նկարահանվել է «Սոյուզմուլտֆիլմ» կինոստուդիայում, 1947 թվականին։ Այս մուլտֆիլմը, ինչպես և իր շատ այլ մուլտֆիլմեր ռեժիսոր Դմիտրի Բաբինչենկոն ստեղծել է քաղաքական մուլտիպլիկացիայի պլակատի ժանրով։


== Սյուժե ==
Հենց գրապահարանի վրա դրված ժամացույցի սլաքները հասնում են ժամը 12-ին, մեղեդային զանգի տակ կենդանանում են ժամացույցի խաղալիք թմբկահարները` եղբայր Տակը և քույրիկ Տիկը։ Ինչպես միշտ` նրանք որոշում են մինչև առավոտ մեկնել ճամփորդելու գրքի էջերով և խաղալ հեքիաթների և գրական ստեղծագործությունների հերոսների հետ։ Քրոջը սա արդեն հոգնեցրել է, բայց հենց որ նա եղբորից լսում է նոր հայտնված մեծ և գունավոր գրքի մասին, ապա հետաքրքրությամբ համաձայնվում է։ Այս գիրքը կոչվում է «Ճանապարհորդություն դեպի հսկաների աշխարհ», գիրքը ԽՍՀՄ-ի մասին է, որտեղ ապրում են մեծ մարդիկ։ Տակը և Տիկը արկածներով հայտնվում են հանքում, մետալուրգիական կոմբինատում, որտեղ իմանում են, թե ինչպես և ինչի համար են արտահանվում ածուխը և արտադրում մետաղը։


== Հեղինակներ ==
Ռեժիսոր` Դմիտրի Բաբիչենկո
Սցենարիստներ` Դմիտրի Բաբիչենկո, Վ. Դլուգաչ, Ս. Ռոմանով
Բանաստեղծության հեղինակ` Միխայիլ Վոլպին
Բեմադրող նկարիչ` Գրիգորի Կոզլով
Երաժշտական ձևավորող` Գերման Գամբուրգ
Օպերատոր` Նիկոլայ Վոինով
Հնչյունային օպերատոր` Ս. Ռենսկի
Մուլտիպլիկատորներ` Ռոման Դավիդով, Բորիս Մերովիչ, Նաիլ Դրագունով, Ռենատա Մերենկովա, Լև Ժդանով, Բորիս Ստեպանցև, Էլիզավետա Կոմովա, Տատյանա Տարանովիչ, Ռոման Կաչանով, Յուրի Տրոխին, Եվգենի Տրունով
Ֆոների նկարիչ` Վերա Վալերիանովա, Ն. Խոլմոգորցև
Ռեժիսորի օգնական` Ե. Շիլովա
Մոնտաժող` Լիդիա Կյակշտ
Ֆիլմի տնօրեն` Ն. Ցոֆնաս


== Մուլտֆիլմի մասին ==


== Հետաքրքիր փաստեր ==
Մուլտֆիլմում օգտագործվել է ամբողջական մուլտիպլիկացիայի մեթոդը։


== Վերաթողարկում ==
«Խորհրդային լավագույն մուլտֆիլմեր» (Studio PRO Video, 1990-ական թվականների կեսեր, VHS), «Սոյուզմուլտֆիլմ, հավաքածու № ?» («Սոյուզ», 1995, մուլտֆիլմերի հավաքածու VHS ֆորմատով), «Մուլտշքերթ։ Թողարկում 1»։


== Ծանոթագրություններ ==


== Արտաքին հղումներ ==
Դիտել առցանց ivi.ru կայքում
«Ճանապարհորդություն դեպի հսկաների աշխարհ»» «Հայրենական կինոյի հանրագիտարան» կայքում
«Ճանապարհորդություն դեպի հսկաների աշխարհ»(անգլ.) Big Cartoon DataBase կայքում
«Ճանապարհորդություն դեպի հսկաների աշխարհ» myltik.ru կայքում
Ռոնցո Կիենիս

Ռոնցո Կիենիս  (իտալերեն՝ Ronzo-Chienis), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 1011 մարդ (2008), բնակչության խտություն՝ 78 մարդ/կմ²։ Զբաղեցնում է 13 կմ² մակերես։ Փոստային ինդեքս՝ 38060։ Հեռախոսային կոդ՝ 0464։
Կոմունայի հովանավորն է սուրբ Միքայել Հրեշտակապետը։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0464 802915
Էլեկտրոնային փոստ՝ info@comune.ronzo-chienis.tn.it
Պաշտոնական կայք՝ http://www.comune.ronzo-chienis.tn.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Զելենոգրադսկի շրջան

Զելենոգրադսկի շրջան (ռուս.՝ Зеленоградский район), մունիցիպալ շրջան Ռուսաստանի Դաշնության Կալինինգրադի մարզում։
Ստեղծվել է 1946 թվականին։ Վարչական կենտրոնը՝ Զելենոգրադսկ։


== Աշխարհագրություն ==
Շրջանի տարածքի մակերեսը կազմում է 2016 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 32485 մարդ։ Բնակչության խտությունը կազմում էր 16,11 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Սալտիկովո (գյուղ, Կոնոտոպի շրջան)

Սալտիկովո (ուկրաիներեն՝ Салтикове), գյուղ Ուկրաինայի Սումիի մարզի Կոնոտոպի շրջանում։ Հիմնադրվել է 19-րդ դարում։
2001 թվականի տվյալներով Սալտիկովո գյուղում բնակվում էր 785 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
For Life (մինի ալբոմ)

For Life, հարավակորեա-չինական EXO բոյ բենդի հինգերորդ ընդլայնված ալբոմը։ Այն թողարկվել է 2016 թվականի դեկտեմբերի 19-ին, S.M. Entertainment-ի կողմից։ Ալբոմն ներառում է հինգ երգ, նույնանուն սինգլով, կորեական և չինական տարբերակներով։


== Նախապատմություն և թողարկում ==
2016 թվականի նոյեմբերի 30-ին հաստատվել է, որ EXO-ն թողարկում է իր հինգերորդ ընդլայնված և թվով երրորդ հատում ձմեռային ալբոմը, Miracles in December (2013) և Sing for You (2015) ալբոմներից հետո։ Դեկտեմբերի 13-ին հայտարարվել է, որ ալբոմի անունը լինելու է For Life։ Ալբոմը և նրա երաժշտական տեսահոլովակը գլխավոր երգով, որում նկարահանվել են ճապոնացի դերասանուհի Նանամի Սակուրաբան, EXO-ի անդամներից Քայի, Սուհոյի և Չանյոլի հետ, թողարկվել են միաժամանակ՝ դեկմտեբերի 19-ին Ի տարբերություն EXO-ի նախորդ ալբոմների, որոնք թողարկվել են առանձին՝ կորեական և չինական տարբերակներով, For Life-ը ներառում է երգերի թե՛ կորեական, թե՛ չինական տարբերակները։ Ինչպես հայտնում են, ալբոմից ստացված շահույթը ներդրվել է բարեգործության մեջ։


== Առևտրային կատարում ==
Թողարկման առաջին շաբաթվա ընթացքում «For Life» ալբոմը վաճառել է ավելի քան 300 000 օրինակ,  EXO-ի լավագույն երկրորդ ալբոմը, վաճառքի առաջին շաբաթում, վաճառքների քանակով հարավկորեական ալբոմների վաճառքների Hanteo պատմության մեջ։ Ալբոմը զբաղեցրել է առաջին հորիզոնականը հարավկորեական Gaon Album Chart հիթ շքերթում։ United World Chart հիթ շքերթի վարկանիշի համաձայն, ալբոմը զբաղեցրել է երկրորդ տեղը աշխարհում, շաբաթվա ալբոմների վաճառքով, հունվարի 4-ին։«For Life» ալբոմը դարձել է ամենավաճվող ալբոմը Gaon հիթ շքերթում 2016 թվականին, երբ վաճառվել է 444 887 օրինակ։


== Երգացանկ ==


== Հիթ շքերթներ ==


== Վաճառք ==


== Մրցանակաբաշխություններ և անվանակարգեր ==


=== Երաժշտական ծրագրերի մրցանակներ ===


== Թողարկման պատմություն ==


== Ծանոթագրություններ ==


== Արտաքին հղումներ ==
"For Life" music video (Korean version) ՅուԹյուբում
"For Life" music video (Chinese version) ՅուԹյուբում
Գայլլարդիա

Գայլլարդիա (լատ.՝ Gaillardia), բարդածաղկավորների (լատ.՝ Compositae կամ Asteráceae) ընտանիքի ցեղ։ Տարածվել է Հարավային և Հյուսիսային Ամերիկաներից։ Չորադիմացկուն բազմամյա կամ միամյա բույս է։ Ծաղկային այս ցեղն իր անունն ստացել է ի պատիվ 18-րդ դարի ֆրանսիացի դատավոր Գիլարդ դե Չարենտոնեուի (Gaillard de Charentonneau):
Դեկորատիվ ծաղկեգործության մեջ օգտագործում են միամյա գալադիայի տեսակները, որոնք լավ ծաղկում են մինչև ուշ աշուն։ Օգտագործվում են երկամյա և բազմամյա տեսակները։ Միամյաներից Gaillardia pulhcella Pong-ը ձմռանը լավ ծաղկում է ջերմատներում։


== Նկարագիր ==
Ծաղիկը ձևով նման է երիցուկին, իսկ տեսքով՝ արևի։ Ունի 45-70 սմ երկարություն։ Կարող է լինել երկարացողուն՝ 1 մ բարձրությամբ և ցածրացողուն՝ 25-35 սմ երկարությամբ։ Ծաղիկները կարող են լինել միաթերթ և լիաթերթ։ Դա կախված է սորտից ու տեսակից։ Սրածայր թերթերի գույնը կարող է լինել դեղնանարնջագույնից մինչև կարմրաշագանակագույն երանգով, որոնք հավաքված են 10 սմ տրամագծով ծաղկաբույլի շուրջ։ Թերթիկները կարող են լինել բազմաձև։ Թերթիկները սովորաբար ծածկված են լինում մազիկներով, թավ են։ Արմատամերձ տերևները նշտարաձև են։ Սերմերը ձագարաձև են, երբեմն փոքր-ինչ տափակ, եզրերը սպիտակ են, կոշտ, ծակող գորշ արծաթագույն մազերով։
Ծաղկումը սկսվում է հունիս ամսից և տևում մինչև ուշ աշուն։ Բազմամյաները Երևանի պայմաններում ձմեռում են բաց գրունտում։


== Տեսակներ ==


=== Տեսակներ Հյուսիսային Ամերիկայից ===
Gaillardia aestivalis
Gaillardia aestivalis var. aestivalis
Gaillardia aestivalis var. flavovirens
Gaillardia aestivalis var. winkleri
Gaillardia amblyodon
Gaillardia aristata
Gaillardia arizonica
Gaillardia arizonica var. arizonica
Gaillardia arizonica var. pringlei
Gaillardia coahuilensis
Gaillardia flava
Gaillardia ×grandiflora [Gaillardia aristata × Gaillardia pulchella]
Gaillardia multiceps
Gaillardia multiceps var. microcephala
Gaillardia multiceps var. multiceps
Gaillardia parryi
Gaillardia pinnatifida
Gaillardia pinnatifida var. linearis
Gaillardia pinnatifida var. pinnatifida
Gaillardia pulchella
Gaillardia pulchella var. australis
Gaillardia pulchella var. picta
Gaillardia pulchella var. pulchella
Gaillardia spathulata
Gaillardia suavis


=== Տեսակներ Հարավային Ամերիկայից ===
Gaillardia cabrerae
Gaillardia megapotamica
Gaillardia megapotamica var. radiata. Էնդեմիկ Արգենտինայից
Gaillardia megapotamica var. scabiosoides
Gaillardia tontalensis Էնդեմիկ Արգենտինայից


== Մշակում ==
Բույսն առանձնապես հատուկ խնամք չի պահանջում։ Ծաղկում է ամբողջ ձմռան և վաղ գարնան ընթացքում։ Շատ շուտ է վարակվում լվիճներով։ Տնկման ժամանակ միջբուսային տարածությունը պետք է լնի 30-40 սմ։ Տնկում ե արևոտ վայրերում, բայց ծաղկում է նաև կիսաստվերոտ տեղերում։ Հողի նկատմամբ պահանջկոտ չէ։ Բազմանում է սերմերով, իսկ բազմամյաները՝ նաև արմատածիլերով։ Ծլունակությունը պահպանվում է 2-3 տարի։ Ծլում է 6-8 օրվա ընթացքում։ Ցանքը կատարվում է մարտ ամսին՝ ջերմատանը, ցանքարկղերում կամ ուղղակի ջերմոցի գրունտում։
Եթե ձմեռը խիստ է, բույսերը անհրաժեշտ է ծածկել ծղոտով կամ ցողունների մնացորդներով, ծառի տերևներով։


== Պատկերասրահ ==

		
		
		
		


== Ծանոթագրություններ ==


== Գրականություն ==
Հ.Նարինջյան - Ծաղկաբուծություն, «Հայաստան» հրատարակչություն, 1964 թվական, 456 էջ, 78-80 էջեր
Հանդուգնը

Հանդուգնը (իսպ.՝ Desperado), ռեժիսոր Ռոբերտ Ռոդրիգեսի մարտաֆիլմը, որ էկրան է բարձրացել 1995 թվականին։ Նրա «Մեքսիկական եռագրության» երկրորդ ֆիլմն է. հաջորդում է Երաժիշտը (1992) ֆիլմին, նախորդում Մի անգամ Մեքսիկայում (2003) ֆիլմին։ Գլխավոր դերերում հանդես են գալիս Անտոնիո Բանդերասն ու Սալմա Հայեկը։ Ֆիլմում ոչ մեծ դեր է խաղացել նաև Քվենտին Տարանտինոն։
«Հուսահատը» ֆիլմի պրեմիերան կայացել է 1995 թվականին՝ Կաննի կինոփառատոնում, որտեղ ֆիլմը ցուցադրվել է ոչ մրցութային ծրագրում։
Կարգախոս՝ Նա վերադարձել է, որ մաքրի հաշիվները ինչ-որ մեկի հետ։ Բոլորի հետ։ Ամեն մեկի հետ (անգլ.՝ He came back to settle the score with someone. Anyone. EVERYONE.)։


== Սյուժե ==
Բանդերասի հերոսը նախկինում հիանալի երաժիշտ է եղել։ Ընկերների հետ հանդես է եկել բարերում, սիրել է մի աղջկա։ Բայց այդ ամենն ավարտվում է, երբ Բուչոյի պատվերով կրակում են նրա ձեռքին ու սպանում նրա սիրած աղջկան։ Այժմ նա այլևս El Mariachi-ն (Երաժիշտ) չէ, հիմա նա El Desperado (Հանդուգն) է։ Այժմ նրա կիթառի պատյանում երաժշտական գործիքի փոխարեն զենք է։


== Դերերում ==
Անտոնիո Բանդերաս – Էլ Մարաչի, Երաժիշտ
Սալմա Հայեք – Կարոլինա
Ժոակիմ Դի Ալմեյդա – Բուչո
Չիչ Մարին – բարմեն
Սթիվ Բուշեմի – Բուշեմի
Կարլոս Գոմես – Աջ Ձեռք
Քվենտին Տարանտինո – անեկդոտ պատմող մարդ
Տիտո Լարիվա – Տավո
Անխել Ավիլես – Զամիրա
Դենի Տրեհո – Նավահաս


== Երաժշտություն ==
Ֆիլմի երաժշտության մեծ մասը գրվել ու կատարվել է Los Lobos և Tito & Tarantula խմբերի կողմից։ Երգերի մի մասի տեքստերի հեղինակը Ռոդրիգեսն է։ 1995 թվականին թողարկվել է Desperado։ The Soundtrack ալբոմը, որ ներառել է ֆիլմի հետևյալ երգերը.

«Canción del Mariachi» («Morena de Mi Corazón») (Los Lobos and Antonio Banderas) 2։06
«Six Blade Knife» (Dire Straits) 4։34
«Jack the Ripper» (Link Wray) 2։31
«Manifold de Amour» (Latin Playboys) 2։03
«Forever Night Shade Mary» (Latin Playboys) 3։00
«Pass the Hatchet» (Roger & The Gypsies) 3։00
«Bar Fight» (Los Lobos) 1։54
«Strange Face of Love» (Tito & Tarantula) 5։51
«Bucho’s Gracias/Navajas Attacks» (Los Lobos) 3։56
«Bulletproof» (Los Lobos) 1։42
«Bella» (Carlos Santana) 4։29
«Quedate Aqui» (Salma Hayek) 2։05
«Rooftop Action» (Los Lobos) 1։36
«Phone Call» (Los Lobos) 2։16
«White Train (Showdown)» (Tito & Tarantula) 5։57
«Back to the House That Love Built» (Tito & Tarantula) 4։41
«Let Love Reign» (Los Lobos) 3։22
«Mariachi Suite» (Los Lobos) 4։22


== Ծանոթագրություններ ==


== Արտաքին հղումներ ==
«Desperado»(անգլ.) ֆիլմը allmovie կայքում:
«Desperado»(անգլ.) ֆիլմը Box Office Mojo  կայքում
MovieMaker magazine interview with Rodriguez Archived 2012-10-01 at the Wayback Machine.
Austin Chronicle profile
Desperado(անգլ.) ֆիլմը Rotten Tomatoes կայքում
681

681 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 681 թվականն է, 
VII դարի 81-րդ տարին։


== Դեպքեր ==


== Ծնունդներ ==


== Մահեր ==
Մանիխինո (գյուղ, Իստրինսկի շրջան)

Մանիխինո (ռուս.՝ Манихино), գյուղ Ռուսաստանի Մոսկվայի մարզի Իստրինսկի շրջանի կազմում։
Բնակչությունը 2006 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լազար Չափչախյան

Լազար Սերգեյի Չափչախյան (Ղազարոս Չափչախով) (մարտի 6, 1911(1911-03-06) կամ մարտի 3, 1911(1911-03-03), Մեծ Սալա, Ռոստովի շրջան, Դոնի զորքի մարզ, Ռուսական կայսրություն - ապրիլի 13, 1942(1942-04-13), Կրեստցի, Լենինգրադի մարզ, ՌԽՖՍՀ, ԽՍՀՄ), Խորհրդային Միության հերոս, ավիացիայի մայոր։ 


== Կենսագրություն ==
Ավարտել է Խարկովի ավիաուսումնարանի կոմիսարների դասընթացները (1939)։ 1939—1940 թվականներին մասնակցել է Երկրորդ համաշխարհային պատերազմի խորհրդա-ֆիննական ռազմաճակատին («Ձմեռային պատերազմ»)։ Խորհրդային Միության վրա Ֆաշիստական Գերմանիայի հարձակման առաջին օրերից, 38-րդ կործանիչ ավիագնդի կազմում (1942 թվականի ապրիլի սկզբին՝ հրամանատարը)՝ Հյուսիս-արևմտյան ռազմաճակատի ուղղությամբ մղված օդային մարտերին։ Կատարել է 368 մարտական թռիչք, մասնակցել 59 օդային մարտի։ 
Հերոսաբար զոհվել է Կրեստցիի օդանավակայանում (Լենինգրադի մարզ), մարտական պատասխանատու առաջադրանք կատարելիս։ «Հայրենական մեծ պատերազմում» հերոսի կոչման արժանացած առաջին հայ մարտիկն է։


== Պարգևներ ==
Указ Президиума Верховного Совета СССР «О присвоении звания Героя Советского Союза начальствующему составу Красной Армии» от 21 июля 1942 года // Ведомости Верховного Совета Союза Советских Социалистических Республик : газета. — 1942. — 23 июля (№ 28 (187)). — С. 1.Պարգևատրվել է Լենինի 2, Կարմիր դրոշի շքանշաններով։
Վալենտինա Դավթյան

Վալենտինա Ֆեոդորի Դավթյան (օգոստոսի 20, 1946(1946-08-20)), խորհրդային և հայկական թատրոնի ու կինոյի դերասանուհի։ ՀԽՍՀ վաստակավոր արտիստ։ Օպերային երգիչ Ստեփան Դավթյանի կինը։


== Կենսագրություն ==
Վալենտինա Դավթյանը ծնվել է 1946 թվականի օգոստոսի 20-ին։ Երևանի Կ. Ստանիսլավսկու անվան ռուսական դրամատիկական թատրոնի դերասանուհի։


== Ֆիլմագրություն ==


== Ծանոթագրություններ ==
Բոր (գյուղ, Գատչինսկի շրջան)

Անվան այլ կիրառումների համար տե՛ս՝ ԲորԲոր (ռուս.՝ Бор), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 61 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փաշաքյոփրի

Փաշաքյոփրի, գյուղ Օսմանյան կայսրությունում, Տրապիզոնի վիլայեթի Ունիեի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն